《赠太司马张公邦奇》
明代·皇甫汸

清朝供奉早知名，黄石传书解论兵。每奏军机忧北阙，时挥丽论动西京。

营中校士轻裘坐，门下怜才倒屣迎。文武古来谁得似，留侯麟阁羡功成。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。